கேள்வி: கிச்சிலான் அமதுர் றஹீம் குறித்து விரிவாக சொல்லுங்கள்.
பதில்: கிச்சிலான் அமதுர் றஹீம் (பிறப்பு: ஜனவரி 15, 1945) பல்துறைகளிலும் பங்களிப்பினை நல்கிவரும் மலாய் இனத்தைச் சேர்ந்த இலங்கை முஸ்லிம் பெண் எழுத்தாளரும், கலைஞருமாவார்.
கேள்வி: கிச்சிலான் அமதுர் றஹீம் - வாழ்க்கைக் குறிப்பு என்பது என்ன?
பதில்: இலங்கையின் மேல் மாகாணம், இலங்கை, கம்பகா மாவட்டம், நீர்கொழும்பு 'தளுபொத்த' என்ற கிராமத்தில் துவான் தர்மா கிச்சிலான், ஸ்ரோதிடிவங்சோ அஜ்மஈன் அப்பாய் ரெலியாபீபீ தம்பதியினரின் சிரேஷ்ட புதல்வியாகப் பிறந்த இவர் நீர்கொழும்பு அல்ஹிலால் மத்திய கல்லூரி, அளுத்கமை ஆசிரியர் பயிற்சிக் கல்லூரி ஆகியவற்றின் பழைய மாணவியாவார். பிள்ளைகள் றோஷான் தாரிக், எம்.எஸ்.காமிலா.
கேள்வி: கிச்சிலான் அமதுர் றஹீம் - தொழில் குறித்து விரிவாக சொல்லுங்கள்.
பதில்: 1963 ஆம் ஆண்டில் ஆசிரியையான இவர் 1990 ஆம் ஆண்டில் ஓய்வு பெற்றார். ஆசிரியராகப் பணிபுரிந்த காலத்தில் உப அதிபராகவும், உடற்கல்விப் போதனாசிரியராகவும், உடற்கல்விப் பரிசோதகராகவும், ஆரம்பக் கல்வி ஆசிரிய ஆலோசகராகவும், 1978 முதல் 1990 வரை முதன்மை மொழி தமிழ் ஆசிரிய ஆலோசகராகவும், மதிப்பீட்டு பரீட்சகராகவும் தனது சேவையை வழங்கியுள்ளார்.
கேள்வி: கிச்சிலான் அமதுர் றஹீம் - எழுத்துத் துறையில் பற்றி தகவல் சொல்.
பதில்: 1958 ஆம் ஆண்டில் இவர் பள்ளி மாணவியாக இருக்கும் போது 'வெளிச்சம்' எனும் தலைப்பில் இவரின் கன்னிக் கவிதை கல்லூரி சஞ்சிகையில் இடம்பெற்றது. இதுவரை இருபத்து மூன்று சிறுகதைகளையும், இருநூறுக்கும் மேற்பட்ட கவிதைகளையும், முன்னூற்றுக்கும் மேற்பட்ட நாடகங்கள், வானொலிப் பிரதியாக்கங்கள், கட்டுரைகளையும் எழுதியுள்ளார்.
கேள்வி: கிச்சிலான் அமதுர் றஹீம் - வானொலியில் என்பது என்ன?
பதில்: முதல் வானொலி ஆக்கம் 1975இல் 'சமூகத்தில் முஸ்லிம் பெண்களின் பங்கு' எனும் தலைப்பில் இலங்கை வானொலியில் ஒலிபரப்பப்பட்டது. வானொலிப்பிரதி எழுதுதல், சிறுகதையாக்கம், கவிதை, கட்டுரை, உரையாடல்கள், நாடகங்கள் எழுதுதல், வானொலி தொலைக்காட்சி நாடகங்கள் நடித்தல், நடிப்பித்தல், பேச்சு, நிகழ்ச்சிகள் அமைப்பு, பெருநாள் விசேட நிகழ்ச்சிகள் தயாரித்தல், பாடல், பாடலாக்கம், கிராமியப் பாடல்கள் என்ற அடிப்படையில் இவரின் ஆற்றல்கள் வெளிப்படுத்தப்பட்டன. வானொலியில் மாதர் மஜ்லிஸ், இளைஞர் இதயம், இல்முல் இஸ்லாம் ஆகிய நிகழ்ச்சிகளில் குரல் கொடுக்கும் கலைஞராக கடமையாற்றிய இவர் பல நேர்காணல்கள், உரையாடல்களிலும், விசேட உரைச்சித்திரங்களிலும் பங்கேற்றுள்ளார். இவரால் நடிப்பில் பங்கேற்ற நாடகங்களுள் ஒரு ராகம் சுருதி கலைகிறது, அவர்கள் நடிக்கிறார்கள், மகனே எனக்கா இப்படி செய்தாய், வீடு,உண்மைகள் உணரப்படும் போது, இரத்தத்தில் வந்த சொந்தங்கள் போன்ற நாடகங்கள் குறிப்பிடத்தக்கவை.
கேள்வி: கிச்சிலான் அமதுர் றஹீம் - இசைத்துறை பற்றி தகவல் சொல்.
பதில்: பாடுவதிலும், பேச்சாற்றலிலும் ஆற்றல் கொண்டிருந்த இவர் 1972ஆம் ஆண்டில் பொதுமேடைகளில் தனது திறமையை வெளிப்படுத்த ஆரம்பித்தார். இச்சந்தர்ப்பத்தினை 'கல்பனா இசைக்குழு' இவருக்கு வழங்கியது.
கேள்வி: கிச்சிலான் அமதுர் றஹீம் - சிங்களமொழித் தேர்ச்சி பற்றி விளக்கவும்.
பதில்: தமிழ்மொழியினைப் போலவே சிங்களம் மொழியிலும் தேர்ச்சி பெற்ற இவர் பெண்களின் நல உரிமைகள் சம்பந்தப்பட்டதும், சமூக உணர்வுமிக்கதுமான பல கட்டுரைகளை சிங்களப் பத்திரிகைகளில் எழுதியுள்ளார். இந்த அடிப்படையில் சிங்கள மொழியில் எழுதப்பட்ட இவரது முதலாவது ஆக்கம் 'சஹன' எனும் பத்திரிகையில் 1991 இல் பிரசுரமானது. இதேயாண்டில் இவரால் எழுதி, தயாரிக்கப்பட்ட 'வினிச்ஷய' எனும் சிங்கள இசைநாடகம் இலங்கை ரூபாவாஹினியில் ஒளிபரப்பாகி நேயர்களின் வரவேற்பினைப் பெற்றது.
கேள்வி: கிச்சிலான் அமதுர் றஹீம் - 'மிமிக்ரி' கலை பற்றி நீங்கள் என்ன அறிந்துள்ளீர்கள்?
பதில்: 'மிமிக்ரி' கலையிலும் இவர் பங்களித்துள்ளார். ஒரு நடிகரைப் போல அல்லது ஒரு அரசியல்வாதியைப் போல அல்லது ஒரு பிரபல்யமானவரைப் போல அவரின் குரலால் பேசுவதும், அவரின் அபிநயங்களை வெளிப்படுத்துவதும் அனைவராலும் செய்ய முடியாததொன்று. 1986 ஆம் ஆண்டில் இவர் இலங்கை வானொலி முஸ்லிம் சேவை இளைஞர் இதயத்தில் 9 பாத்திரங்கள் கொண்ட பத்து நிமிட நாடகத்தினை தனியொருவராக குரல்கொடுத்து நடித்தமை இவரின் திறமைக்கு சான்றாக அமைந்து. இவரின் வானொலி நாடகத்துறையில் இந்நாடகம் ஒரு திருப்புமுனையை அமைத்தது. பல மேடை நிகழ்ச்சிகளிலும் இவர் மிமிக்ரி நடிப்பை வெளிப்படுத்தியுள்ளார்.
கேள்வி: கிச்சிலான் அமதுர் றஹீம் - சாரணீயம் குறித்து விரிவாக சொல்லுங்கள்.
பதில்: பெண் சாரணீய 37வது குழுத்தலைவியாகக் 1974 இல் கடமையாற்றியுள்ளார்.
கேள்வி: கிச்சிலான் அமதுர் றஹீம் - எழுத்தணி என்பது என்ன?
பதில்: 1965இல் அரபு எழுத்தணிக்காக வெண் கலப்பரிசிலையும், சீலை ஓவியந்தீட்டலுக்காக தேசிய விருதினையும் (லயன்ஸ் கழகத்திலிருந்து) பெற்றுள்ளார்.
கேள்வி: கிச்சிலான் அமதுர் றஹீம் - வெளியிட்ட நூல் பற்றி விளக்கவும்.
பதில்: *'கவிக்குழந்தை' கவிதைத்தொகுதி பட்டதும் சுட்டதும், சிந்தையில் சிந்தியவை, கவிக்குழந்தை - இரண்டாம்பாகம், அனுபவங்கள் ஆகிய புத்தகங்களை வெளியிடும் முயற்சியில் ஈடுபட்டுள்ளார்.
கேள்வி: கிச்சிலான் அமதுர் றஹீம் - விருதுகள் குறித்து விரிவாக சொல்லுங்கள்.
பதில்: *இலங்கை அரசால் வழங்கப்படும் -கலாபூசணம் விருது. 2009